section_heading: Radnja
paragraph_text: Noćni lisac je zloglasni europski lopov kojeg je obučio legendarni umirovljeni provalnik Gaspar LeMarc (Finney), a on sam vjeruje da je najbolji lopov na svijetu. Otkriva se da je on Benedictu otkrio identitete jedanaestorice. Lisac se razbjesni činjenicom da njegov mentor, LeMarc, nije ispravio biznismena koji je ustvrdio da je Ocean najbolji lopov na svijetu nakon što je čuo priču o pljački u Las Vegasu. Lisac prekrši "pravilo broj jedan" (otkrivanje identiteta drugog lopova) kako bi namamio ekipu u Europu gdje će se natjecati za isti predmet, što će odrediti tko je uistinu najbolji. I Oceanovih jedanaest i Noćni lisac pokušavaju ukrasti Carsko jaje u manje od tjedan dana; tko ga se prvi domogne, bit će proglašen boljim lopovom. Ako Oceanova ekipa pobijedi, Lisac će Benedictu isplatiti dug Oceanova tima. lijevo|mini|300px|Danny Ocean ([[George Clooney), Linus Caldwell (Matt Damon) i Robert "Rusty" Ryan (Brad Pitt)]] U međuvremenu, agentica Europola, Isabel Lahiri (Zeta-Jones), koja je bila u vezi s Rustyjem, dobiva obavijest da bi se mogla dogoditi pljačka u Amsterdamu. Uspijeva krivotvoriti potpis svog nadređenog na formularu u kojem se zahtijevaju sredstva kako bi se ušlo u trag jedanaestorici. Ubrzo cijela ekipa biva uhićena, ali ih puštaju nakon što Linusova majka, glumeći američku dužnosnicu, sređuje njihovo izručenje.